b'\n_START_ARTICLE_\nPalatul Preziden\xc8\x9bial din Vientiane\n_START_PARAGRAPH_\nPalatul Preziden\xc8\x9bial din Vientiane este re\xc8\x99edin\xc8\x9ba oficial\xc4\x83 a pre\xc8\x99edintelui Laosului care de\xc8\x9bine \xc8\x99i pozi\xc8\x9bia de Secretar General al Partidului Revolu\xc8\x9bionar Popoular Lao. Este situat pe partea vestic\xc4\x83 a r\xc3\xa2ului Mekong din capitala Vientiane._NEWLINE_Situat \xc3\xaen apropierea Templului Sisaket la intersec\xc8\x9bia dintre Bulevardul Lane Xang \xc8\x99i Strada Settathirath, cl\xc4\x83direa a fost \xc3\xaenceputa \xc3\xaen 1973 de c\xc4\x83tre Guvernul Regal Lao, pe locul unde s-a aflat re\xc8\x99edin\xc8\x9ba regal\xc4\x83. Acesta a fost proiectat de arhitectul local, Khamphoung Phonekeo, dar din cauza schimb\xc4\x83rilor politice prilejuite de preluarea puterii de c\xc4\x83tre partidul comunist Pathet Lao \xc3\xaen 1975, cl\xc4\x83direa nu a fost finalizat\xc4\x83 dec\xc3\xa2t mult mai t\xc3\xa2rziu. Palatul Preziden\xc8\x9bial a fost deschis \xc3\xaen 1986 \xc8\x99i chiar \xc8\x99i atunci doar ca loc unde lucreaz\xc4\x83 func\xc8\x9bionari guvernamentali \xc8\x99i unde se desf\xc4\x83\xc8\x99oara diverse ceremonii. Cl\xc4\x83direa este \xc3\xaenchis\xc4\x83 pentru public. Este un punct de reper bine-cunoscut pentru impozanta, dar eleganta arhitectur\xc4\x83 Beaux-Arts completat\xc4\x83 cu colonade \xc3\xaenalte \xc8\x99i balcoane umbrite. Cl\xc4\x83direa este \xc3\xaenconjurat\xc4\x83 de peluze bine \xc3\xaengrijite \xc8\x99i gr\xc4\x83dini, \xc3\xaengr\xc4\x83dite de ziduri \xc3\xaenalte \xc8\x99i de o poart\xc4\x83 de fier forjat. Palatul Prezidential nu trebuie confundat cu re\xc8\x99edin\xc8\x9ba oficial\xc4\x83 a pre\xc8\x99edintelui Lao, care se afl\xc4\x83 \xc3\xaen suburbia Vientiane Ban Phonthan. Palatul este luminat seara \xc8\x99i ofer\xc4\x83 o mare oportunitate pentru fotografia de noapte.'